《秋宵月下话休文遗迹》
元代·叶颙

石井烟迷半藓荒，休文遗迹堕微茫。刺桐影冷秋风爽，桂子清香夜月凉。

山洞出云舒画簇，江波翻浪焕文章。汀兰涧芷春常在，人去楼空几夕阳。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。